Dan sou Golgota verwater tot slegs een van die poorte na die eindelose heerlikheid, pleks van DIE poort te wees, die enkele, die uitsluitlike, die sentrale, die wesenlike en noodsaaklike, die eksklusiewe heenwysing na die mens se een geluksalige eindbestemming: die onbeskryflike en wonderlike hiernamaals in absolute volkomendheid by ons God.
Dalk het jy kollegas, kennisse, bure of wie ook al wat ’n heidense godsdiens aanhang. Jy sien hoe verbete hulle wroeg en stry om deur hul goeie dade die plek van die geseëndes te bereik. Ja, hulle is dan sulke "voorbeeldige " mense. Is hulle nietemin verlore vir tyd en ewigheid?